"U" Cluj, victorie scurtă cu FC Botoșani. Ardelenii trag tare pentru un loc în lumea bună a Ligii I
- Nicolae Comănescu
- 3 martie 2024, 17:42
"U" Cluj a câștigat partida jucată, duminică, pe teren propriu, în runda a 29-a a Ligii I, împotriva celor de la FC Botoșani, scor 1-0. Trupa lui Ioan Ovidiu Sabău luptă pentru paly-off.
"U" Cluj a învins-o pe FC Botoşani cu scorul de 1-0 (1-0), duminică, pe Cluj Arena, întru-un meci din etapa a 29-a a Superligii de fotbal, penultima a sezonului regulat.
Unicul gol al partidei a fost înscris de Daniel Popa (21). Universitatea a urcat pe loc de play-off (şase) după acest succes.
"U" Cluj, victorie uriașă cu Botoșani
FC Botoşani nu a mai câştigat de cinci etape, pierzând al treilea meci la rând după două egaluri.
În tur, oamenii lui Ioan Ovidiu Sabău s-a impus cu scorul de 3-0.
FC Universitatea Cluj - AFC Botoşani 1-0 (1-0), Cluj Arena - Cluj-Napoca A marcat: Daniel Popa (21). Arbitru: Bogdan Dumitrache (Bucureşti); arbitri asistenţi: Alexandru Vodă (Alba Iulia), Mihăiţă Necula (Bucureşti); al patrulea oficial: Valentin Porumbel (Olteniţa) Arbitru video: Andrei Florin Chivulete (Bucureşti); arbitru asistent video: Claudiu Marcu (Constanţa) Observatori: Octavian Şovre (Satu Mare) - CCA, Imilian Şerbănică (Bragadiru) - LPF.
sursa: Agerpres
În clasament, clujenii sunt pe locul al 6-lea, ultimul calificabil în play-off, cu 41 de puncte. Și sunt urmați de UTA și Hermannstadt, ambele cu câte 40. Botoșani e pe ultima poziție, a 16-a, cu 20 de puncte.
Ioan Ovidiu Sabău, despre marele obiectiv: play-off-ul
Ioan Ovidiu Sabău, antrenorul ardelenilor, a vorbit despre obiectivul, care se simte foarte aproape. E vorba despre intrarea în play-off.
"E un progres, suntem acolo, aproape. N-ai cum să nu apreciezi astfel de oameni, care vin în tribune. Au fost incredibili. Acum, ne putem bucura câteva zile și să pregătim liniștiți jocul viitor, care e decisiv. Nu ne-am îndeplinit niciun obiectiv, suntem acolo, în cursa pentru play-off.
Trebuie să pregătim jocul următor. N-am putut să stăm relaxați, parcă și cei din tribune se uitau la meci nu ca suporteri, ci ca specialiști, era tensiune, să nu fie nicio greșeală.
Nu (n.r. nu știe când a fost ultima dată U Cluj în top 6 la finalul unui sezon). Înseamnă că toți cei care suntem aici progresăm", a spus tehnicianul, conform Digi Sport.